Diari Oficial de la Generalitat Valenciana


Sumari del DOGV 9960, del 18-10-2024 (2024/10743)

RESOLUCIÓ de 27 de setembre de 2024, de la Direcció General, per la qual es publiquen les puntuacions provisionals de la valoració de mèrits de diverses categories incloses en el procediment selectiu extraordinari d'estabilització pel sistema excepcional de concurs de mèrits, d'acord amb l'oferta pública d'estabilització, aprovada mitjançant la Resolució de 27 de maig de 2022, de la presidenta de l'Institut Valencià de Serveis Socials
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9960

Data del DOGV
:   18-10-2024

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2024/10955

CVE
:   XWAP-X-1550-88312

Data del document
:   27-09-2024

Organisme emissor
:   Institut Valencià de Serveis Socials

Tipus de document
:   Resolució

Correcció d'errades

Amb data 26 de desembre de 2022, es va publicar la Resolució de 19 de desembre de 2022, del director general de l'Institut Valencià de Serveis Socials, per la qual, en el marc dels processos d'estabilització per a la reducció de la temporalitat en l'ocupació pública, s'aproven les bases generals i les convocatòries dels processos selectius per a l'accés a diferents categories de personal laboral, pel sistema excepcional de concurs de mèrits.

Mitjançant la Resolució de 28 de maig de 2024, de la directora general de l'Institut Valencià de Serveis Socials per la qual s'eleva a definitiva la llista provisional de persones admeses i excloses en el procés excepcional de concurs de mèrits de diverses categories (DOGV 9867, 10.06.2024) es va elevar a definitiva la llista provisional de persones admeses i excloses de diverses categories incloses en el procés excepcional d'estabilització per concurs de mèrits, entre les quals es troben les categories següents: coordinador/a d'equips sociosanitaris, coordinador/a de programes i projectes d'atenció sociosanitària i tècnic/a superior de prevenció de riscos laborals.

De conformitat amb el que es disposa en la base 6a de la convocatòria que regix el procés, s'ha procedit per part del tribunal a examinar els mèrits al·legats i justificats documentalment per les persones aspirants admeses en les categories esmentades, qualificant-los conforme al barem corresponent.

Per tot això, d'acord amb la base 8a de la convocatòria esmentada, una vegada duta a terme la baremació,

RESOLC

Publicar les llistes provisionals de persones admeses en les categories de coordinador/a d'equips sociosanitaris, coordinador/a de programes i projectes d'atenció sociosanitària i tècnic/a superior de prevenció de riscos laborals, amb la puntuació provisional obtinguda, desglossada en els diferents apartats del barem.

Les persones interessades disposen d'un termini de deu dies hàbils, a comptar de l'endemà d'esta publicació, per a formular les reclamacions que estimen pertinents en relació amb la baremació, a través del portal

<https://estabilizacion.empleoivass.es>

  

València, 27 de setembre de 2024

María José Rico Llorca

Directora general de l'Institut Valencià de Serveis Socials

Esta disposició conté annexos. Consulteu-ne la versió en PDF.